Қосшы қалалық қоғамдық кеңесінің 2026 жылдың
 бірінші жарты жылдығында атқарған жұмысы туралы

       Қосшы  қалалық қоғамдық кеңесі  2026 жылдың бірінші жартысында  8 отырыс өткізіп,   23 мәселе қарады. 
      Оның ішінде, қоғамдық кеңестің жұмыс жоспарына сәйкес 14 мемлекеттік орган басшыларының  есептері  тыңдалып, қолданыстағы заңнама талаптарына сәйкес Қарарлар мен Хаттамалық шешімдер қабылданып, мекеме басшыларына нақты ұсыныстар жолданды. Атап айтқанда; Тұтынушыларды электрмен жабдықтау қызметтерінің сапасы, әсіресе қыс айларында үздіксіз электрмен қамтамасыз етуді ұйымдастыру туралы, Қаланың тазалығын қамтамасыз ету жұмыстары оның ішінде, қаланы қардан тазарту және ірі габаритті қоқыстарды шығару туралы,  Қала тұрғындарын таза ауыз сумен қамтамасыз етудің  барысы туралы,  Қызмет этикасы нормаларын сақтауды қоса алғанда, қала әкімдігінің мемлекеттік қызметшілерінің тарапынан сыбайлас жемқорлыққа қарсы заңнама талаптарының сақталуы туралы, Кәсіпкерлікті дамыту бағдарламалары шеңберінде инвестициялық ахуалды іске асырудың барысы туралы,  Қалада құрылыстардың бас жоспарға сәйкес жүруіне және құрылыс жұмыстарының сәулетіне бақылау орнату туралы, 2025 жылғы қалалық бюджеттің атқарылуы туралы жылдық есепті талқылау, Салықтық әкімшілендіруді жақсарту жөніндегі шаралар және Қосшы қаласының бюджетінің кірістерін ұлғайту бағытында атқарылған жұмыстар туралы,  Қосшы қаласының аумағында ауыл шаруашылығын дамыту бағытында атқарылған жұмыстар туралы,  Халық арасында бұқаралық спортты дамыту жұмыстары туралы, Төтенше жағдайлардың алдын алу, азаматтардың қауіпсіздігін қамтамасыз ету бағытында атқарылған жұмыстар туралы,  Автомобиль жолдарының жай-күйі, жөндеу жұмыстарының барысы және күтімі туралы, Мемлекеттік және квазимемлекеттік құрылымдарда сыбайлас жемқорлыққа қарсы іс-қимыл бойынша қабылданған шаралар туралы.    
     Сонымен бірге, ағымдағы жылдың бірінші жарты жылдығында  жергілікті атқарушы және өкілетті органдарының  төмендегі 7 нормативтік - құқықтық актілерінің жобасы қаралып, талқыланды.  Қоғамдық кеңес мүшелері қала бюджетіне өзгеріс енгізу туралы ұсыныстарды терең зерттеп, зерделейді.  Себебі, қалада инфрақұрылымды жаңғырту, қала келбетін  жаңа реңге, тәртіпке келтіру,  қаланы көркейту-көгалдандыру жұмыстары өте өзекті болып саналады.  «Қосшы қаласы мәслихатының 2024 жылғы 26 шілдедегі № 121/27-8 «Қосшы қаласында тұрғын үй көмегін көрсету мөлшері және тәртібін айқындау туралы» шешіміне өзгерістер енгізу туралы» Қосшы қаласы мәслихатының шешімінің жобасын қарау туралы,   «Қосшы   қаласы   мәслихатының 2025 жылғы 18 желтоқсандағы № 213/53-8 «2026-2028 жылдарға арналған Қосшы қаласының бюджеті туралы» шешіміне өзгерістер енгізу туралы»  Қосшы қаласы мәслихаты шешімінің жобасын қарау туралы,  «Қосшы каласының әлеуметтік көмек көрсетудің, оның мөлшерлерін белгілеудің және мұқтаж азаматтардың жекелеген санаттарының тізбесін айқындаудың қағидаларын бекіту туралы» Қосшы қаласының мәслихатының 2023 жылғы  29 желтоқсандағы № 85/19-8 шешіміне өзгеріс енгізу туралы»  Қосшы қаласы мәслихаты шешімінің жобасын қарау,  «Қосшы қаласының ауылдық елді мекендерінде кәсіби қызметін жүзеге асыратын денсаулық сақтау, әлеуметтік қамсыздандыру, білім беру,мәдениет, спорт және ветеринария салаларындағы мемлекеттік ұйымдардың мамандарына коммуналдық қызметтерге ақы төлеу және отын сатып алу бойынша әлеуметтік қолдау көрсетудің қағидалары мен мөлшерлерін бюджет қаражаты есебінен бекіту туралы» Қосшы қаласы мәслихаты шешімінің жобасын қарау туралы,  «Қосшы  қаласы  мәслихатының 2025 жылғы 18 желтоқсандағы №213/53-8 «2026-2028 жылдарға арналған Қосшы қаласының бюджеті туралы» шешіміне өзгерістер енгізу туралы» Қосшы қаласы мәслихаты шешімінің жобасын қарау туралы,   «Қосшы каласының әлеуметтік көмек көрсетудің, оның мөлшерлерін белгілеудің және мұқтаж азаматтардың жекелеген санаттарының тізбесін айқындаудың қағидаларын бекіту туралы» Қосшы қаласының мәслихатының 2023 жылғы  29 желтоқсандағы № 83/19-8 шешіміне өзгеріс енгізу туралы» Қосшы қаласы мәслихаты шешімінің жобасын қарау туралы,  «Қосшы қаласында   шетелдіктер  үшін 2026 жылға арналған туристік жарнаның мөлшерлемелерін бекіту туралы»  Қосшы қаласы мәслихатының шешімінің жобасын қарау.
       Қоғамдық кеңес мүшелері  әр аптаның  сәрсенбі күні қала әкімі Азамат Қапышевпен және қалалық мәслихат депутаттарымен бірге  азаматтарды жеке мәселелермен қабылдауға қатысып, азаматтардың тұрмыс-тіршілігіне байланысты мәселелердің оң шешілуіне ұсыныс-пікірлерін білдіріп отырады. 
       Қаламыздың архитектуралық келбеті, салынып жатқан жаңа нысандардың сәулеті де тұрғындардың толыққанды көңілінен шыға бермейтіні рас. Жарнамалар мен көрнекілік құралдарын ретке келтіру жұмыстарына  қоғамдық бақылау орнатылып, бөлім басшысының есебі тыңдалды.  Осы орайда   салынып жатқан құрылыстардың сәулетіне баса назар аудару қажеттігі туралы бөлім  басшысына талаптар қойылды.              
         Сонымен бірге, «Мемлекеттік және квазимемлекеттік құрылымдарда сыбайлас жемқорлыққа қарсы іс-қимыл бойынша қабылданған шаралар туралы»,  Қосшы қаласының Республика көшесін орташа жөндеуден өткізуге байланысты  жасалып  жатқан жұмыстарға  және 2026 жылдың бірінші және екінші тоқсанында мемлекеттік мекемелермен көрсетілген мемлекеттік қызметтердің  сапасына  мониторинг жүргізіліп аудан әкімдігіне қарасты  құрылымдық бөлімдерге  тиісті ұсынымдар берілді.
      Қалада жаңа емхана пайдалануға  беріліп, №1 қалалық емхана жаңа ғимаратқа көшірілгеннен кейін әр тұрғынның көкейінде  босаған ғимарат қандай мақсатқа пайдаланылар екен деген сұрақ тұрды.  Ақылдаса келе, емхананың босаған ғимаратын мақсатты пайдалану үшін Облыс әкіміне, облыстық денсаулық сақтау басқармасына  босаған ғимаратты Балалар  емханасы етіп ашу жөнінде ұсыныс берілді.  Ұсыныс облыс тарапынан қолдау тапты, болашақта тағы бір денсаулық сақтау мекемесі халыққа қызмет етеді деген сенімдеміз.

     Жас қаламыздың өсіп өркендеуіне, қоршаған ортаны қорғауға,  әсіресе  қаланың  тазалығына  әрбір тұрғын  атсалысуға, үлес қосуға міндетті, деп есептеймін. Тұрғындар өз ауласының тазалығын қамтамасыз етіп,  ауласын көгалдандырумен айналысса, бұл қаланың келбетіне қосқан үлкен үлестері болар еді.  Алда келе жатқан  қала күні құтты болсын! 

     Қосшы қалалық қоғамдық кеңесінің
                    төрағасы                                                             Р.ҚАЛИЕВ












